Cine sunt Chefii din juriul MasterChef

Florin Dumitrescu 


La cei 24 de ani, se poate lauda deja cu o cariera de 10 ani in bucatarie, fiind considerat copilul minune al bucatariei. Florin gateste de la 14 ani. “Ma uitam la o emisiune de cooking pe un post italienesc. Mi-a captat atentia prestanta bucatarului care, in doar 30 de minute, a gatit un preparat spectaculos. Nu imi mai amintesc exact ce a gatit, doar designul farfuriei il am si acum in minte, a fost de-a dreptul impresionant. Dupa emisiune, mi-am dat seama ca asta mi-as dori sa fac si asa mi-am raspuns la intrebarea ,,ce vrei sa te faci cand o sa fii mare?”. Astazi sunt bucatar, mi-am urmat visul si am muncit enorm in ultimii 10 ani, am facut nenumarate sacrificii. Consider ca in bucatarie ai intotdeauna de invatat, iar creativitatea nu are limite, ceea ce face ca meseria de bucatar sa fie una plina de provocari.” Florin a pornit de jos, a spalat faianta, a curatat legume si a inceput sa traga cu ochiul la gatit. A fost numit chef la numai 18 ani, iar la 19, avid de invatatura, a plecat in Italia, unde a stat trei ani si unde a lucrat atat pentru un restaurant la care gatea 800 de portii pe zi, cat si pentru un hotel de patru stele, sub atenta indrumare a celebrului bucatar italian Mirco Botoni. Intos in tara, a ajuns Cheful unuia dintre cele mai renumite restaurante din Bucuresti. A gatit pentru Nicolas Cage, Dolph Lundgren, Roger Federer, Ion Iliescu, Wesley Snipes, Francis Ford Coppola, Jean-Claude Van Damme. 
Catalin Scarlatescu
Catalin gateste din 1989, iar pasiunea pentru bucatarie a mostenit-o, cei din familia sa lucrand fie in turism, fie ca bucatari, ospatari sau sefi de unitate. A facut toate cursurile si scolile de bucatari posibile din tara, iar imediat dupa Revolutie a plecat in Germania. Spune ca nu s-a apucat de gatit, ci el si bucataria s-au intalnit. ”Totul a inceput foarte natural si normal, de la spalatul oalelor, al podelelor, am carat saci cu ceapa, am pus muraturi toamna (tone) si am curatat cartofi, foarte multi cartofi! Am avut sansa sa intalnesc si sa muncesc alaturi un mare bucatar in Koln, numele lui Fillipo Nissi rezista de 40 de ani in domeniu la cel mai inalt nivel. Cati  nu ar visa sa ajunga la performanta asta?! De la el am primit primul si cel mai valoros sfat: ”daca vrei sa ajungi  bucatar, sa fii intresat in primul rand de munca, pentru ca  partea materiala vine de la sine cand faci un lucru bun”, povesteste Catalin. A facut cursuri cu Carl Haihausen, in 2001, apoi s-a intors in tara. Printre vedetele pe care le-a impresionat se numara si Puff Daddy, iar Catalin spune ca impreuna cu echipa lui are curaj sa faca orice eveniment.
Sorin Bontea

Sorin a fost inspirat de mama sa, care a fost bucatareasa la o gradinita. Si el si-a inceput cariera devreme, undeva prin toamna lui ’86, cand avea doar 16 ani, si a pornit de jos, trecand prin toate etapele care formeaza un Chef desavarsit. A inceput prin a curata tone de cartofi, apoi a intrat intr-un restaurant chinezesc, unde a lucrat cinci ani. Dupa aceasta perioada a plecat pe un vas de croaziera, unde a gatit pentru echipaj. A inceput ca asistent bucatar si la fiecare nou contract era avansat pana a ajuns bucatar prim. A trecut prin toate sectiile, a gatit pentru toate natiile, pentru toate gusturile. Din fiecare experienta a invatat cate ceva si chiar si acum cel mai fericit este cand oamenii se ridica multumiti de la masa: ”Ce poate fi mai placut pentru un Chef  decat momentul cand oaspetii iti multumesc pentru bucuria de a petrece o seara savurand preparatele facute de mana ta?” Ca si ceilalti doi jurati de la ”MasterChef”, si Sorin a lucrat la cele mai bune restaurante de lux din Capitala, anul trecut restaurantul sau fiind declarat cel mai bun restaurant cu specific strain din Bucuresti. A reusit sa-i impresioneze cu preparatele sale pe  Nicolas Cage, pe fetele Madonnei sau pe Roger Moore. 

